পরিবেশের কল্যাণের জন্য বৈশ্বিক শিক্ষা ও পর্যবেক্ষণ কর্মসূচি বা সংক্ষেপে গ্লোব কর্মসূচি (, GLOBE) হলো পরিবেশকেন্দ্রিক একটি বৈশ্বিক বিজ্ঞান ও শিক্ষা কর্মসূচি। বর্তমানে বিশ্বের ১২০টি দেশে এটি সক্রিয় আছে। এটি বিজ্ঞানের শিক্ষার প্রচার, পরিবেশ শিক্ষা ও দায়িত্বশীলতা বৃদ্ধিকরণ এবং বৈজ্ঞানিক আবিষ্কারের প্রসারে কাজ করে। অসংখ্য আন্তর্জাতিক সংস্থার বিজ্ঞানীদের সাথে সহযোগিতামূলক উপায়ে শিক্ষার্থী ও শিক্ষকেরা উপাত্ত সংগ্রহ করেন এবং তা দিয়ে গবেষণাকার্য সম্পাদন করেন। তাদের কাজ গ্লোবের ওয়েবসাইটের মাধ্যমে প্রকাশ করা হয়।globe.gov   প্রেক্ষাপট  গ্লোব কর্মসূচি প্রকৃত গবেষণা ও উপকরণের মাধ্যমে তরুণ শিক্ষার্থীদের গবেষণার দক্ষতা বৃদ্ধির শিক্ষা দেয়। শিক্ষার্থী, শিক্ষক ও বিজ্ঞানীরা একটি অনন্য বৈশ্বিক শিক্ষা কার্যক্রমে একত্রে কাজ করেন।   ১৯৯৮ সালে স্বাক্ষরিত একটি আন্তঃসংস্থা চুক্তির মাধ্যমে মার্কিন যুক্তরাষ্ট্রের কলোরাডো অঙ্গরাজ্যের বুলডার শহরের বায়ুমণ্ডলবিষয়ক গবেষণার জন্য বিশ্ববিদ্যালয় নিগম-এ (ইউনিভার্সিটি কর্পোরেশন ফর অ্যাটমস্ফেরিক রিসার্চ; ইউসিএআর) গ্লোবের কার্যক্রম চলে এবং নাসা (ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশন), এনওএএ (জাতীয় মহাসাগরীয় ও বায়ুমণ্ডলীয় প্রশাসন)  ও ন্যাশনাল সায়েন্স ফাউন্ডেশন গ্লোব কর্মসূচির পৃষ্ঠপোষকতা করে। মার্কিন পররাষ্ট্র দফতর আন্তর্জাতিকভাবে গ্লোব কর্মসূচিকে সমর্থন করে (মেক্সিকোর সাথে চুক্তি দ্রষ্টব্য)।United States Department of State এছাড়াও আরও অন্যান্য সংগঠন মার্কিন যুক্তরাষ্ট্র ও বিশ্বের অন্যান্য দেশে গ্লোব কর্মসূচির কাজে সহায়তা করে।   উদ্দেশ্য  গ্লোব কর্মসূচির উদ্দেশ্য হলো বিজ্ঞানের শিক্ষার প্রচার, পরিবেশ শিক্ষা ও দায়িত্বশীলতা বৃদ্ধিকরণ এবং বৈজ্ঞানিক আবিষ্কারের প্রসার।   এছাড়া অন্যান্য নির্দিষ্ট লক্ষ্যের মধ্যে রয়েছে:  পরিবেশ ও ধরিত্রীবিজ্ঞানকেন্দ্রিক শিক্ষাক্রমের মাধ্যমে শিক্ষার্থীদের শিখনফলে উন্নয়ন;  পরিবেশের কল্যাণের জন্য বিশ্বব্যাপী সচেতনতা বৃদ্ধি এবং পরিবেশকর্মীদের সমর্থন দান;  পরিবেশের একটি তন্ত্র হিসেবে ধরিত্রীর বৈজ্ঞানিক জ্ঞানান্বেষণে অবদান রাখা;  বিশ্বব্যাপী পরবর্তী প্রজন্মের বিজ্ঞানীদের মধ্যে সংযোগ সাধন এবং উৎসাহ দান; এবং  নতুন বিষয়ে অনুসন্ধানের জন্য তরুণ মেধাকে বের করে আনা।   ইতিহাস   ২২ এপ্রিল ১৯৯৫: ধরিত্রী দিবসে সাবেক মার্কিন উপরাষ্ট্রপতি আল গোর কর্তৃক গ্লোব কর্মসূচির উদ্বোধন  ১৯৯৭: মার্কিন যুক্তরাষ্ট্রে গ্লোব শিক্ষক সম্মেলন অনুষ্ঠিত  ১৯৯৮: ফিনল্যান্ডে ১ম গ্লোব লার্নিং এক্সপেডিশন (জিএলই) অনুষ্ঠিত  ২০০০: মার্কিন যুক্তরাষ্ট্রে ২য় জিএলই অনুষ্ঠিত  ২০০৩: ক্রোয়েশিয়ায় ৩য় জিএলই অনুষ্ঠিত  ২০০৩: বায়ুমণ্ডল, জীবমণ্ডল, বারিমণ্ডল ও মৃত্তিকামণ্ডল ঘিরে ৫৩ দফা কর্মসূচি  ২০০৩: গ্লোব কর্মসূচির দপ্তর পরিচালনার জন্য নাসা কর্তৃক বায়ুমণ্ডলীয় গবেষণার জন্য বিশ্ববিদ্যালয় নিগমকে (ইউসিএআর) নির্বাচন  ধরিত্রী দিবস, ২০০৫: ১০৬টি দেশে ১৫,০০০ বিদ্যালয়ে গ্লোব কর্মসূচির ১০ম জন্মদিন পালিত  ২০০৮: দক্ষিণ আফ্রিকায় ৪র্থ জিএলই অনুষ্ঠিত  ২০০৯: গ্লোবের বৈশ্বিক ডাটাবেজে ২০ মিলিয়ন যুক্ত  ২০১১: শিক্ষার্থীদের জন্য জলবায়ু গবেষণা ক্যাম্পেইন শুরু  ২০১৪: ইউরোপ ও ইউরেশিয়া অঞ্চলের নেতৃত্বে শিক্ষার্থীদের জন্য ১ম আঞ্চলিক অ্যারোসল গবেষণা কার্যক্রম অনুষ্ঠিত; নাসার সাথে বৈশ্বিক বারিপাত পরিমাপ (গ্লোবাল প্রেসিপিটেশন মিজারমেন্ট - জিপিএম), সক্রিয় নিষ্ক্রিয় মৃত্তিকার আর্দ্রতা (সয়েল ময়েশ্চার অ্যাক্টিভ প্যাসিভ - এসএমএপি), শিক্ষার্থী গবেষণা ক্যাম্পেইন অনুষ্ঠিত  ২০১৪: ভারতে ৫ম জিএলই অনুষ্ঠিত  ২০১৪: গ্লোবের বাস্তবায়ন দপ্তরের (গ্লোব ইম্প্লিমেন্টেশন অফিস) জন্য নাসা কর্তৃক ইউসিএআরকে নির্বাচন  ধরিত্রী দিবস, ২০১৫: গ্লোবের ২০তম জন্মদিন পালন; গ্লোব বিদ্যালয়গামী শিক্ষার্থীদের জন্য বিশেষায়িত অ্যাপ, উন্নত ওয়েবসাইট এবং শিক্ষকদের জন্য হালনাগাদকৃত নির্দেশিকা প্রকাশ করে; ৫১ দফা কর্মসূচি প্রকাশ; আন্তর্জাতিক ডাটাবেসে ১২৮ মিলিয়ন উপাত্ত অন্তর্ভুক্ত  ২০১৬: গ্লোবের অনলাইন ই-প্রশিক্ষণ প্রদান শুরু; আন্তর্জাতিক ভার্চুয়াল বিজ্ঞান মেলা, মার্কিন যুক্তরাষ্ট্রে ছয়টি আঞ্চলিক বিজ্ঞান মেলা এবং বিভিন্ন বিজ্ঞানভিত্তিক ক্যাম্পেইন অনুষ্ঠিত  ২০১৬: গ্লোব অবজারভার অ্যাপ প্রকাশিত  ২০১৭: ১৪০ মিলিয়নের পরিমাপের উপাত্ত অন্তর্ভুক্ত; আন্তর্জাতিক ভার্চুয়াল বিজ্ঞান সিম্পোজিয়ামের মাধ্যমে দাখিলকৃত প্রকল্প ও বৈশ্বিক প্রতিনিধিত্ব বৃদ্ধি এবং নতুন মশা প্রটোকল চালু  ২০১৮: আয়ারল্যান্ডে ৬ষ্ঠ জিএলই অনুষ্ঠিত   শিক্ষণ কার্যক্রম  গ্লোব কর্মসূচি স্থানীয় শিক্ষাক্রমের ভিত্তিতে বায়ুমণ্ডল, পানি, মাটি, ভূ-আবরণ এবং পরিবেশের ওপর জলবায়ুর প্রভাব সম্পর্কিত বৈজ্ঞানিকভাবে বৈধ পরিমাপ নিতে শিক্ষার্থীদের সুযোগ দেয়। শিক্ষার্থীরা ইন্টারনেটের মাধ্যমে তাদের উপাত্তের প্রতিবেদন জমা দেয়, মানচিত্র ও ডাটাসেট বিশ্লেষণের জন্য ছক তৈরি করে এবং বৈজ্ঞানিক ও বিশ্বব্যাপী গ্লোবের অন্যান্য শিক্ষার্থীদের সাথে কাজ করে। গ্লোবের সকল উপাত্ত এবং পর্যবেক্ষণ পাবলিক ডোমেইনে অবমুক্ত।   বিজ্ঞানীদের অবদান  বিজ্ঞানীদের আন্তর্জাতিক সম্প্রদায় গ্লোব কর্মসূচির পরিকল্পনা ও বাস্তবায়নের সাথে সম্পৃক্ত। গ্লোবের পরিবেশ সংক্রান্ত পরিমাপ, পরিমাপের কার্যপ্রণালীর উন্নয়ন এবং সংগৃহীত উপাত্তের মান নিয়ন্ত্রণে বিজ্ঞানীরা যুক্ত হন। গবেষণায় প্রাপ্ত পর্যবেক্ষণ ও ফলাফল সঠিক কিনা, তা নির্ধারণের জন্য বিজ্ঞানীদের সম্পৃক্তি গুরুত্বপূর্ণ। বিজ্ঞানীদের নিরন্তর সমর্থন ও নির্দেশনা গ্লোবের পরিবেশ সংক্রান্ত পরিমাপ বৈশ্বিক ডাটাবেজে অবদান রাখতে সহায়তা করে।   আরও দেখুন   রাত্রিকালীন গ্লোব   তথ্যসূত্র   উৎস    অন্যান্য উৎস   NASA Selects Colorado Organization to Operate Globe Program   What is the GLOBE program   বহিঃসংযোগ     গ্লোব অবজারভার অ্যাপ   আঞ্চলিক সাইট  আফ্রিকা অঞ্চল   এশিয়া-প্রশান্ত মহাসাগরীয় অঞ্চল   ইউরোপ-ইউরেশিয়া অঞ্চল  লাতিন আমেরিকা-ক্যারিবিয়া অঞ্চল  নিকটপ্রাচ্য-উত্তর আফ্রিকা অঞ্চল  উত্তর আমেরিকা অঞ্চল  অস্ট্রেলিয়া  জাপান   বিষয়শ্রেণী:আবহবিজ্ঞান ও জলবায়ু শিক্ষা বিষয়শ্রেণী:নাসা কর্মসূচি বিষয়শ্রেণী:জাতীয় মহাসাগরীয় ও বায়ুমণ্ডলীয় প্রশাসন বিষয়শ্রেণী:ন্যাশনাল সায়েন্স ফাউন্ডেশন বিষয়শ্রেণী:মার্কিন পররাষ্ট্র দফতর বিষয়শ্রেণী:ভূবিজ্ঞান সংস্থা বিষয়শ্রেণী:মার্কিন বিজ্ঞান সংস্থা বিষয়শ্রেণী:১৯৯৫-এ প্রতিষ্ঠিত বিজ্ঞান সংস্থা বিষয়শ্রেণী:১৯৯৫-এ কলোরাডোতে প্রতিষ্ঠিত